L'alcalde de Sagunt assisteix a la primera sessió de la Comissió Delegada per a l'Impuls de la Integració Territorial celebrada per l'APV
09 de desembre 2015

​ ![](/media/ztvdoowm/98_cuerpoo.jpg)

Quico Fernández va assistir a la primera sessió de la Comissió Delegada per a l'Impuls de la Integració Territorial duta a carrec per l'Autoritat Portuària de València. Aquesta comissió, creada en el Consell d'Administració de la APV del passat mes d'octubre, té per objecte promoure la coordinació amb les diferents administracions amb competències en matèria d'ordenació del territori per a cooperar en el disseny de solucions d'accessibilitat i connectivitat dels tres recintes gestionats per la APV –València, Sagunt i Gandia-.

  

La nova comissió està presidida per Aurelio Martínez, president de la APV, i Josep Vicent Boira, secretari autonòmic d'Habitatge, Obres Públiques i Vertebració del Territori, qui ocupa el càrrec de vicepresident. També són membres de la mateixa Juan Carlos Moragues, delegat del Govern de la Comunitat Valenciana; Joan Ribó, alcalde de València; Josep Francesc Fernández, alcalde de Sagunt i Ramón Gómez-Ferrer, director general de la APV.

  

En aquesta primera sessió, es va aprovar la formació de comitès assessors per cadascun dels ports que depenen de l'Autoritat Portuària – València, Sagunt i Gandia – atenent l'especial sensibilitat que sempre ha suscitat l'ordenació de la façana marítima en colindancia amb les zones de servei dels ports. L'objectiu és afavorir, eficaçment, la resolució de les qüestions que cada ciutat tinga o puga plantejar-se en la seua façana marítima.

  

L’Alcalde de Sagunt va explicar també que: **Esta** **primera reunió del Consell Territorial de l’Autoritat Portuària de València, és el primer pas** **perquè** **també pugam constituir el Consell Territorial del Port de Sagunt. En** **esta** **reunió es van produir alguns avanços. Jo ja havia parlat amb el president i el que vaig** **traslladar** **a la resta de la direcció que havien d’anar a un nou conveni** **perquè** **el port de Sagunt canvie alguns usos i perq****uè** **pu****gam disposar ja per a l’Ajuntament d’una zona del port on** **es puguen** **desenvolupar activitats públiques. La idea és obrir-lo de manera** **immediata** **i ara, a curt termini, començar a ocupar ja eixa zona pública i a llarg termini, fer una altra** **configuració.**

  

Francesc Fernández va afegir que: “**esta** **qüestió la tractarem evidentment en el Consell Territorial que anem a configurar per al port de Sagunt en el qual estaran dos membres de l’Autoritat Portuària de València, dos membres de la Generalitat, dos membres de l’Ajuntament i després una** **sèrie** **de persones vinculades a la vida** **econòmica, social i cultural de la nostra ciutat. L’objectiu és tindre una política** **pròpia** **per al nostre port que sintonitze amb els interessos de la nostra ciutat i al mateix temps** **perquè** **el port potencie la** **seua** **activitat** **econòmica, siga més** **àgil** **en moltes de les gestions** **perquè** **estem comprovant que** **a vegades, i a pesar, de la proximitat no** **es té** **la suficient diligència per a solucionar determinats problemes que** **afecten** **les nostres empreses”****.**

  

Així mateix, es varen repassar els aspectes més rellevants en matèria de connectivitat terrestre, posant en relleu una vegada més la importància de l'eix ferroviari Sagunt – Saragossa, l'accés ferroviari al Port de Sagunt i i accés sud per carretera al port de Gandia.

  

  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-assisteix-a-la-primera-sessio-de-la-comissio-delegada-per-a-l-impuls-de-la-integracio-territorial-celebrada-per-l-apv-1/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-assisteix-a-la-primera-sessio-de-la-comissio-delegada-per-a-l-impuls-de-la-integracio-territorial-celebrada-per-l-apv-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-assisteix-a-la-primera-sessio-de-la-comissio-delegada-per-a-l-impuls-de-la-integracio-territorial-celebrada-per-l-apv-1/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-assisteix-a-la-primera-sessio-de-la-comissio-delegada-per-a-l-impuls-de-la-integracio-territorial-celebrada-per-l-apv-1/)